b'\n_START_ARTICLE_\nPodhru\xc5\xa1ka\n_START_SECTION_\nZgodovina\n_START_PARAGRAPH_\nPodhru\xc5\xa1ka je po svojem imenu, ki je v zvezi s sadjem, \xc5\xbee staro naselje. V arhivskih zapisih se kraj prvi\xc4\x8d omenja leta 1312. Takrat je kamni\xc5\xa1ki me\xc5\xa1\xc4\x8dan Martin Vlah, po rodu iz Furlanije, prodal samostanu v Mekinjah dve kmetiji \xc2\xbbpod gozdom v Hru\xc5\xa1ki\xc2\xab. Tretjo kmetijo je samostanu leta 1330 podarila Elizabeta Gallenbert\xc5\xa1ka za h\xc4\x8der Ne\xc5\xbeo, redovnico v tem samostanu.'